text:
                                               dom
afsagt den 20. juni 2013 i sag nr. bs 17-395/2012:
a
kristlig fagforening - mandatar for
9000 aalborg
mod
professionshøjskolen university college nordjylland
selma lagerløfs vej 2
9220 aalborg ø
sagens baggrund og parternes påstande
sagen, der er anlagt den 23. februar 2012, vedrører krav på godtgørelse i medfør af
ligebehandlingslovens § 16, stk. 2, jf. § 9, efter at sagsøgeren blev afskediget den 28.
november 2011.
sagsøgeren a har nedlagt påstand om, at sagsøgte professionshøjskolen university college
nordjylland skal betale 270.793,53 kr. med tillæg af sædvanlig procesrente fra sagens anlæg
til betaling sker.
subsidiært har saøgsøgeren nedlagt påstand om et mindre beløb i henhold til rettens skøn.
sagsøgte har nedlagt påstand om frifindelse.
påstanden svarer til ni måneders løn.
parterne er enige om den beløbsmæssige opgørelse af kravet.
oplysningerne i sagen
sætningen skal muligvis slettes. denne dom indeholder ikke en fuldstændig sagsfremstilling,
jf. retsplejelovens § 218 a, stk. 2.
sagsøgen blev den 15. august 2010 ansat som markedsføringskoordinator hos sagsøgte med
en ugentlig arbejdstid på 30 timer. i ansættelsesbrevet er som ansættelsesmyndighed anført
professionshøjskolen university college nordjylland, cvr. nr. 30 84 31 26, og som
ansættelsesområde videreuddannelsesafdelingen. fra den 1. oktober 2010 blev arbejdstiden
sat op til 37 timer om ugen.
som følge af besparelseskrav i henhold til finansloven for 2011 udarbejdede rektoratet den
21. marts 2011 til hoved...udvalget med kopi til ledergruppen en plan for udarbejdelse af et
sparekatalog. i et katalog af 7. juni 2011 konkretiseredes planlagte besparelser inden for efter-
og videreuddannelsesområdet, og der efterspurgtes en analyse af behovet for
                                                 - 2 -
fællesfunktionerne markedsføring og økonomi. kataloget var udarbejdet af blandt andre
...direktør f og områdechef g.
den 29. august 2011 skrev ...chef l til blandt andre f og g:
       i har alle rettet henvendelse i forbindelse med muligheden for enten at overflytte
       medarbejdere eller arbejdsopgaver fra decentralt hold og til ucn kommunikation. i
       samarbejde med rektor er der udarbejdet vedhæftede skriv for
       procedurer/overvejelser/konsekvens ved dette. i har hermed fået svar på jeres
       forespørgsel, og jeg afventer således respons fra jer.
rektoratet bestemte, at beslutningen om, hvor der skulle spares, skulle træffes i de enkelte
...udvalg. sparekravene behandledes på et ...udvalgsmøde i efter- og
videreuddannelsesafdelingen den 31. august 2011 med deltagelse af blandt andre lektor k,
områdechef g og udvikllingsdirektør f.
den 22. september 2011 sendte ... til ...chef c en liste på fem navngivne personer, herunder
sagsøgeren, med oplysning om ansættelsesdato og opsigelsesvarsel (bilag e).
den 6. oktober 2011 sendte sagsøgeren en mail til ...direktør f med orientering om, at hun var
gravid.
den 7. oktober 2011 orienterede områdechef g om spareplanen for act2learn for 2012-2014,
herunder om frivillige aftaler om fratræden og kriterier for uansøgt afskedigelse og
håndtering heraf. i et bilag angående procedure ved afsked anførtes: "ledelsen undersøger
mulighed for beskæftigelse andre steder i ucn samt andre relevante uddannelsesinstitutioner,
jf. herunder kombinationsansættelse, flere arbejdspladser....."
den 11. oktober 2011 skrev g til blandt andre sagsøgeren:
       vi kan ikke svare på hvor mange det drejer sig om, da vi afventer hvad der meldes
       tilbage til os vedr. frivillige aftrædelser, orlov, nedsættelse i tid etc. i spørger ligeledes
       ind til hvor længe man skal være nede i tid/om det er en tidsbegrænset periode, hvilket
       er vanskeligt at svare på. besparelserne er jo ikke varslet til eksempelvis at vare i 2 år,
       men er ment som en konstant faktor ift. at drive ucn med lavere omkostninger
       fremadrettet.
i høringsbrev af 26. oktober 2011 til sagsøgeren anførtes, at professionshøjskolen university
college nordjylland (ucn) act2learn påtænkte at afskedige hende som følge af
besparelseskrav frem til 2014 i henhold til finansloven for 2011.
i brev af 8. november 2011 fra sagsøgerens fagforening anførtes, at en eventuel afskedigelse
ville være i strid med ligebehandlingsloven, og der henvistes til pligten til omplacering.
den 28. november 2011 blev sagsøgeren afskediget til fratræden med udgangen af februar
2012. sagsøgeren skulle fortsat møde på arbejde i opsigelsesperioden.
i brev af 28. november 2011 redegjorde ...direktør f for, at sagsøgeren efter hans opfattelse
ikke kunne have været omplaceret. han tilkendegav, at ansættelsesområdet var act2learn og
ikke professionshøjskolen, og at forpligtelsen til omplacering kun gjaldt inden for act2learns
                                                   - 3 -
område og ikke hele ucn. det anførtes, at f havde undersøgt muligheden for omplacering til
ucn kommunikation. det anførtes videre:
        i forhold til stillingen som ledelses- og organisationskonsulent er du ganske vist i
        besiddelse af det adgangsgivende uddennelsesniveau (kandidatniveau), men du har
        ingen relevant erhvervs- og konsulenterfaring på højt niveau, ligesom de uheller ikke
        har undevisningserfaring inden for projektledelse, organisation, kommunikation
        coaching mm. da act2learns forretningsfilosofi kræver erfarne konsulenter fra dag 1, og
        stillingen som helhed er af en anden karakter end din stilling som
        markedsføringskoordinator, var det min vurdering, at du ikke var i besiddelse af de
        nødvendige kompetencer, ligesom du heller ikke ville kunne erhverve dig de fornødne
        kompetencer inden for en rimelig frist.
der har været fremlagt følgende stillingsopslag:
- akademisk medarbejder i tidsbegrænset stilling til sygeplejerskeuddannelsen, opslået den
23. januar 2012
- ledelses- og organisationskonsulent, act2learn. opslået den 30. maj 2011.
- konsulent til efter- og videreuddannelsen - skoleområdet samt de pædagogiske
uddannelser, opslået den 30. juni 2011
- grafisk designteknolog, ansøgningsfrist 8. august 2011
der har været fremlagt instruks af 15. juni 2009, hvor det i § 2 anføres, at rektor, eller den han
bemyndiger hertil, ansætter og afskediger det øvrige personale [ud over den øverste ledelse].
områdechefer bemyndiges til at ansætte og afskedige personale ved efter- og
videreuddannelsen.
der har endvidere været fremlagt et notat af 13. december 2010 udarbejdet af c angående
anvendelse af begrebet ansættelsesområde ved ucn. det anføres, at ansættelsesområdet for
den enkelte medarbejder ikke er ucn som helhed, men derimod hovedområdet. det anføres
videre, at et af ansættelsesområderne/hovedområderne er efter- og videreuddannelsen.
endelig anføres, at da ucn ikke kan opfattes som ét ansættelsesområde, vil øvrige
ansættelsesområder juridisk set ikke være forpligtet til at overtage overtallige medarbejdere
fra et andet ansættelsesområde, og at det enkelte ansættelsesområde vil kunne blive forpligtet
til at påtage sig et medansvar i forhold til genplacering af afskedigede medarbejdere.
der har været fremlagt beskrivelse af indholdet af sagsøgerens uddannelse samt projekter
udarbejdet af sagsøgeren.
der har endvidere været fremlagt et udateret notat vedrørende vurdering af mulighed for
omplacering udarbejdet af e. i notatet anføres:
        som chef for sygeplejerskeuddannelsen vurderer jeg at nn ville kunne have modsvaret
        stillingsopslagets forventninger ift det kommunikative område, det svarer til to dotter
        fra stillingsopslaget. i forhold til de faglige forventninger til den kommende ac
        medarbejder beskrevet ved den opslåede stilling vurderes det ikke at det fremsendte cv
        kan matche forventningerne. her tænkes specielt på den sygeplejefaglige indsigt
        beskrevet særligt i den første dot. den del af funktionen omfatter 2/5 dele af
        arbejdsopgaverne. de følgende tre dotter vil også være arbejdsopgaver som kræver dyb
        indsigt i det sundheds- og sygeplejefaglige område. samlet vurderes det ikke at nn
        kunne have været omplaceret i den opslåede tidsbegrænsede stilling.
                                               - 4 -
der er afgivet forklaring af sagsøgeren, ...chef c, ...direktør f, ...direktør j, lektor og medlem
af ...udvalget k, ...chef l, områdeleder m, uddannelseschef for sygeplejeuddannelsen e og
ledelses- og organisationskonsulent d.
a har forklaret, at hun søgte stillingen som markedsføringskoordinator, mens hun skrev
speciale. i sit cv fremhævede hun de forhold, der var relevante i forhold til stillingsopslaget
og undlod at omtale forhold, der ikke forekom relevante i forhold til stillingsopslaget. hun har
afsluttet en kandidatuddannelse i kommunikation på aalborg universitet.
kandidatuddannelsen omfatter medieformidlet kommunikation (kommunikation udadtil) og
interpersonel kommunikation (kommunikation indadtil). hun målrettede sin uddannelse mod
det sundhedsfaglige område og undervisningsområdet. hun har inden for sit faglige område
undervist ansatte på universitetet og har arbejdet som konsulent på flere sygehusafdelinger
med henblik på at forbedre kommunikationen og organiseringen. i forbindelse hermed lavede
hun videooptagelser og interviewede medarbejdere, holdt oplæg for personalet og
udarbejdede en rapport. hun har arbejdet som ...medarbejder hos aau innovation, der er
placeret i noviforskerparken og er en del af aalborg universitet, hvor hun havde
markedsføringsopgaver og forestod en strategidag samt fungerede som coach for
centerlederen. formålet med strategidagen var at skabe bedre videndeling og forbedre det
psykiske arbejdsmiljø. under ansættelsessamtalen blev hun spurgt om sin erfaring inden for
det sundhedsfaglige område.
hun skulle stå for markedsføring af ucns efter- og videreuddannelsesaktiviteter. hun blev
præsenteret for de forskellige uddannelser og de eksterne ...bureauer, idet der også skulle
sendes opgaver ud af huset. hun stod for afdelingens hjemmeside. i hvert fald ugentligt
havde hun kontakt til andre afdelinger i ucn. hun blev ret kort tid efter sin ansættelse tilbudt
at gå op på 37 timer, da arbejdsopgaverne oversteg, hvad man kunne nå på 30 timer. inden
hun tiltrådte, blev der anvendt store beløb på eksterne bureauer. på grund af hendes arbejde,
blandt andet udarbejdelse af et katalog og forhandling af priser, faldt omkostningerne til de
eksterne bureauer meget. hun hentede sparring i ucn kommunikation. hun havde et godt
forhold til medarbejderne der. efter afskedigelsen gav medarbejderne udtryk for, at hun var
savnet og manglet.
på et møde afholdt den 18. maj 2011 forestillede hun sig ikke, at hun kunne blive afskediget.
derimod var hkerne bange for at blive afskediget. en måned inden afskedigelsen fik hun
bevilget en ny og temmelig dyr computer til brug for grafisk arbejde. hun ville også til at
forhandle løn. hun tilkendegav over for ...direktør i act2learn f, at det var uhensigtsmæssigt,
at hendes placering var i act2learn i stedet for i ucn kommunikation, idet de andre områder
følte sig forfordelt. hun savnede endvidere at sidde sammen med kolleger, hun kunne sparre
med. f var enig heri.
hun blev hverken før eller efter afskedigelsen anmodet om at redegøre for sine eventuelle
yderligere kvalifikationer. hun blev ikke kontaktet af e eller andre. nogle konsulenter gav
udtryk for, at hun ville kunne passe ind som konsulent.
hun ville have søgt stillingen som akademisk medarbejder til sygeplejerskeuddannelsen og
mener sig kvalificeret til den. det var ikke et krav, at man skulle være uddannet
sygeplejerske. hun kunne honorere kravet om sygeplejefaglig indsigt på baggrund af de
projekter på universitetet, hun havde deltaget i under sin uddannelse, samt erfaringerne fra sin
ansættelse. hun holdt således i forbindelse med sin bachelorafhandling et oplæg om
                                                - 5 -
sygeplejeuddannelsen og kom med forslag til en anden opbygning af uddannelsen. hun har
under sin uddannelse arbejdet som konsulent i et studenterjob på aalborg universitet. hun
har erfaring som tovholder og mødereferent og har kendskab til web kommunikation. hun
kendte ucns interne edb-system og var vant til at arbejde med facebookgrupper. hun var
ikke konsulent i ucn. hun har ikke kendskab til praktisk sygepleje og medicin. hun kender
indholdet af uddannelsen, herunder mange af de enkelte fag, og ved, hvornår de ligger på
uddannelsen. hun har arbejdet med efteruddannelse af sygeplejersker. ingen i ucn
kontaktede hende vedrørende denne stilling. den person, der blev ansat, havde samme
uddannelsesmæssige baggrund som hende, men var uddannet et år tidligere.
hun ville være en oplagt kandidat til stillingen som ledelses- og organisationskonsulent i
act2learn, jf. det interne stillingsopslag af 30. maj 2011. hun havde ikke set stillingsopslaget.
anden del af hendes uddannelse rettede sig specifikt mod de arbejdsopgaver, der er beskrevet
i stillingsopslaget. hun har erfaring inden for området som studerende og som ansat, hun har
undervist i kommunikation og har fungeret som coach. hun har kendskab til ucns måde at
gribe konsulentrollen an på, og har udarbejdet relevant materiale, herunder vedrørende
læringsfilosofien bag act2learn. hun har ikke undervisningserfaring i projektledelse. hun har
erfaring fra sygehuset vedrørende organisation. hun har holdt oplæg og har undervist i,
hvordan man tilrettelægger en organisation i forhold til vidensdeling, og i kollegial
supervision. hun har bred undervisningserfaring inden for kommunikation. hun har ikke
undervisningserfaring vedrørende coaching.
hun var ikke en oplagt kandidat til stillingen som konsulent til efter- og videreuddannelsen -
skoleområdet samt de pædagogiske diplomuddannelser, jf. det interne stillingsopslag af 30.
juni 2011, men hun havde fået det indtryk, at det var i orden at søge, selv om man havde en
anden profil. hun havde et godt kendskab til det pædagogiske arbejdsområde, der var en af de
fire grupper, som hun servicerede.
med hensyn til stillingen som grafisk designteknolog har hun ikke nogen grafisk uddannelse,
men hun udførte grafiske arbejdsopgaver og havde grafiske praktikanter. det er en del af
hendes uddannelse at tilegne sig undervisningskompetence. ingen fra ucn kontaktede hende
vedrørende de tre stillinger.
hun holdt op med at arbejde før februar måned 2012. hun fødte den 5. maj 2012. hun
afspadserede noget overarbejde og var sygemeldt. frem til februar måned 2012 havde hun
nogen kontakt med arbejdspladsen. hun var ikke på besøg i virksomheden, men havde
adgang fra sin egen computer, og hun besvarede mails og kunne se stillingsopslag. hun så
ikke stillingsopslaget vedrørende den akademiske medarbejder til sygeplejerskeuddannelsen.
hun fandt stillingsopslaget på nettet, inden hun blev endeligt opsagt. hun søgte ikke nogen af
stillingerne. hun havde kontor tæt på f, men så ham ikke dagligt. da hun den 6. oktober 2011
orienterede f om sin graviditet, var hun to måneder henne. hun havde prøvet at få et møde i
stand med ham før efterårsferien for at orientere ham om graviditeten, men han var i den
periode ikke ret meget på sit kontor. hun forestillede sig ikke, at hun kunne være i fare for at
blive afskediget. hun regnede med, at afskedigelser ville ramme administrative medarbejdere.
...chef i university college nordjylland (ucn) c har forklaret, at hun er cand.mag i tysk og
psykologi og har jura som sidefag, men ikke en egentlig juridisk uddannelse. hun har i ti år
været souschef på …universitet. hun har siden 2008 været ansat i fællesadministrationen
under ...direktøren. hun leder personaleafdelingen og ansætter og afskediger egne
medarbejdere og forhandler løn i sin egen afdeling. hun har et overordnet ansvar for, at regler
                                               - 6 -
og overenskomster overholdes, og hun skal inddrages i afskedigelsessager. hun havde ikke
noget med ansættelsen af sagsøgeren at gøre. hendes afdeling har alle personalejournalerne
og kører løn for samtlige medarbejdere i ucn på grundlag af bilag fra de enkelte områder.
hun er ikke blevet kontaktet af f angående sagsøgerens lønforhold. hun var ikke inddraget i
selve beslutningen om at afskedige sagsøgeren. hun blev inddraget for at sikre, at processen
kørte efter reglerne.
ucn udbyder professionsbachelor- og erhvervsakademiuddannelser. ucn er opdelt i syv
hovedområder. der er en bestyrelse og en rektor, der har delegeret kompetencen til at
afskedige medarbejdere til specialafdelingerne. f er funktionschef og ...direktør i act2learn.
fællesfunktionerne henhører under rektor og uddannelserne under prorektor. act2learn hørte
oprindelig under prorektor, men blev i august måned 2012 flyttet over under rektor.
kompetancen til at afskedige medarbejdere ligger alene hos funktionscheferne.
ansættelsesmyndigheden er det område, hvor man er ansat. efter fusionen kom hele efter- og
videreuddannelsesområdet til at hedde act2learn. ved finansloven for 2011 blev ucn pålagt
en besparelse frem til 2014 på 40 mio. kr. bestyrelsen pålagde rektoratet at reagere herpå.
ucns ledergruppe afholdt et tredages seminar i slutningen af marts måned 2011 med det
formål at fremkomme med forslag til besparelser. der blev nedsat en arbejdsgruppe, der
skulle finde besparelser.
rektoratet udarbejdede en råskitse, hvor man blandt andet pegede på undervisernes
arbejdstid, kvadratmeterudnyttelsen, overtidsbetaling, ledelseslaget, nedlæggelse af teams og
såkaldte wild-card løsninger (valgfrit område, som ikke var omfattet af rektoratets udmeldte
besparelsesområder). rektoratet anmodede de enkelte funktionschefer om at arbejde videre
med forslagene, således også lederen af act2learn. i act2learn blev ...udvalget inddraget i
processen. på et møde den 19. september 2011 med deltagelse af f, g og ... blev det med
udgangspunkt i sparekataloget af 7. juni2011 drøftet, i hvilket omfang besparelserne skulle
være institutionelle eller ske i de enkelte afdelinger, herunder studieadministrationen.
endvidere drøftedes wild-cardløsninger. det blev drøftet, hvem der kunne undværes, og der
blev sat navne på. act2learn havde som den eneste afdeling egen økonomikoordinator.
vurderingen var, at markedsføringsfunktionen, dvs. sagsøgerens stilling, bedst kunne
undværes. den 19. september 2011 var beslutningen om, hvem der skulle afskediges, truffet,
nemlig de personer, der er anført i bilag e. ... blev ikke opsagt, men de andre blev. ... var ...,
og hun og ... havde en særlig beskyttelse, men de blev alligevel begge opsagt. sagsøgeren var
den eneste markedsføringskoordinator. hun blev af ... anmodet om at beregne, fra hvilket
tidspunkt de pågældende funktioner kunne nedlægges. høringsbrevet af 26. oktober 2011
gengiver det, der blev drøftet på mødet den 19. september 2011. hun drøftede listen med f og
g i act2learn et par dage senere. processen gik herefter i gang. rektoratet godkendte
besparelsesplanen, der også blev drøftet på et ...udvalgsmøde. hun har set den skrivelse, der
blev sendt til medarbejderne inden mødet den 6. oktober 2011.
i følge de interne regler skal det undersøges, om afskedigelser kan undgås. det skal
undersøges, om der er mulighed for omplacering, fratrædelsesordninger, eller
arbejdstidsnedsættelse. disse undersøgelser foretages af funktionscheferne, og hun inddrages
ikke. hele ucn skulle spare, og det var svært at omplacere medarbejdere. to af de personer,
der stod på listen over medarbejdere, der skulle afskediges, meldte sig frivilligt.
hun har udarbejdet notatet vedrørende anvendelse af begrebet "ansættelsesområde" ved ucn
(bilag h). notatet bygger på en praksis fra universitetet, flere voldgiftskendelser og domme,
                                                  - 7 -
der fastslår, at der ikke er pligt til at overtage medarbejdere fra andre områder. hun kender
forpligtelsen til at søge en medarbejder omplaceret og afgørelserne herom. det ville være
funktionschefernes, herunder fs, opgave at undersøge muligheden for omplacering. hun
skulle sikre, at mulighederne blev undersøgt, og hun ville skulle fungere som rådgiver. hun
har ikke anerkendt at have afskediget en gravid medarbejder. der er ikke sket undersøgelse
vedrørende afskedigelsen af sagsøgeren i relation til ligebehandlingsloven.
den 7. oktober 2011 fik hun besked om, at sagsøgeren var gravid. da hun afskedigede
sagsøgeren, vidste hun, at sagsøgeren var gravid. hun undersøgte ikke, om sagsøgeren kunne
omplaceres i opsigelsesperioden. hun antager, at der ikke er foretaget nogen undersøgelser
heraf.
medarbejdere fra området udvikling og innovation er omplaceret i øvrige afdelinger i ucn.
hvis man skifter ansættelseområde, skal hendes afdeling have besked herom, hvorefter der
bliver udarbejdet et tillæg til ansættelsesaftalen. der er ansat nye medarbejdere ved ucn.
hun er ikke klar over, om der er sket ansættelser i act2learn.
stillingsopslag bliver ikke forelagt for hende, og hun følger ikke med i disse. de udarbejdes
af de enkelte chefer. to af de tre opslåede stillinger er inden for act2learns område. det drejer
sig om stillingen som ledelses- og organisationskonsulent og stillingen som konsulent til
efter- og videreuddannelsen - skoleområdet samt de pædagogiske diplomuddannelser.
stillingen vedrørende sygeplejerskeuddannelsen er besat med b, der har samme
uddannelsesbaggrund som sagsøgeren, men mere dokumenteret erhvervserfaring, herunder
inden for sygeplejeområdet. d tiltrådte den 1. januar 2012 i stillingen som ledelses- og
organisationskonsulent, idet hun først skulle afvikle sin virksomhed.
...direktør f har forklaret, at han er ansvarlig for ledelsesudvikling for ucn og refererer
direkte til rektor, men er ikke en del af rektoratet. act2learn er en selvstændig organisation,
direkte under rektor. han har fra rektor fået kompetance til at ansætte personale i act2learn.
han deltog i ansættelsessamtalen med sagsøgeren og har foretaget ansættelsen. der skulle
sættes fokus på funktionen som markedsføringskoordinator. der var tale om en nyoprettet
stilling.
der er to fællesfunktioner i act2learn: markedsføringskoordinationsfunktionen og
økonomifunktionen. tidligere blev markedsføringsarbejdet, herunder udarbejdelsen af
foldere, tryksager og hjemmesider, udført uden for huset.
planen om at få arbejdet udført inden for organisationen lykkedes et stykke hen af vejen, men
der hvilede et stort pres på sagsøgeren, der måtte sortere i rækkefølgen af arbejdsopgaverne,
og mere arbejde end forventet måtte stadig udføres ud af huset.
finansloven for 2011 - 2014 pålagde ucn at spare 40 mio. kr., og der blev udarbejdet en
spareplan, 7-9-13 kataloget. act2learn skulle spare 7 %. i følge krav fra rektor skulle
besparelserne findes inden for undervisernes arbejdstid, administrationen og ved wildcard-
løsninger. den samlede besparelse var på 5,9 mio. kr. der skulle findes en besparelse på en
mio. kr. ved wildcard-løsninger. de måtte overveje de to fællesfunktioner,
markedsføringskoordinationsfunktionen og økonomikontrolfunktionen.
økonomikontrolfunktionen kunne ikke undværes. g og han var enig om, at
markedsføringskoordinationsfunktionen, sagsøgerens stilling, måtte undværes, således at
disse opgaver, i det omfang de fortsat skulle laves, hvilket også skulle overvejes, igen skulle
sendes ud af huset. de traf beslutningen i september måned 2011. de orienterede herom på et
                                                - 8 -
seminar den 21. - 22. september 2011 og fremlagde deres planer vedrørende det videre forløb.
der fremkom ikke noget på seminaret, der ændrede beslutningen. c skulle beregne
besparelserne ved afskedigelserne af de personer, der var påtænkt afskediget. det var inden
seminaret bestemt, at ... ikke skulle afskediges. hun var ansat under g, ikke i
fællesadministrationen. de fire andre skulle afskediges. ... og k havde ingen indsigelser mod
afskedigelserne. ...udvalget bad om, at processen blev så kort som mulig. der skulle afholdes
personalemøde den 6. oktober 2011 vedrørende besparelserne.
på personalemødet 6. oktober 2011 fik medarbejderne en frist til at indgå frivillige
aftrædelsesordninger. de eneste, der meldte sig, stod på listen over personer, der skulle
afskediges. han modtog sagsøgerens meddelelse om, at hun var gravid, efter den 6. oktober
2011. beslutningen om afskedigelsen var da truffet.
under sin ansættelse spurgte sagsøgeren, om hun kunne blive flyttet til ucn kommunikation,
hvor der var et større fagligt fællesskab. rektor og ucn kommunikation svarede den 29.
august 2011, dvs. inden opsigelsen, at det kunne komme på tale, men at omkostningerne
skulle afholdes af act2learn.
han vurderede, at sagsøgeren kunne varetage andre funktioner. sagsøgeren kunne dog ikke
komme i betragtning til stillingen som konsulent til efter- og videreuddannelsen inden for
skoleområdet og de pædagogiske diplomuddannelser, idet det var et krav, at man skulle være
folkeskolelærer. sundhedsområdet og teknologiområdet er ikke hans områder, og han kan
derfor ikke udtale sig om, hvorvidt sagsøgeren kunne komme på tale til stillingerne som
akademisk medarbejder vedrørende sygeplejerskeuddannelsen og som grafisk designteknolog.
han var ikke bekendt med, at stillingerne var slået op. i stillingsbeskrivelsen vedrørende
ledelses- og organisationskonsulentstillingen lægges vægt på erfaring og netværk og lyst og
evne til at gå på scenen. sagsøgeren var nyuddannet, og han tænkte ikke på, at hun kunne
være en kandidat til stillingen. stilllingen blev opslået i maj måned 2011 og blev besat med en
kandidat, der imidlertid trak sig. han kontaktede d, der eksternt havde løst en del opgaver.
hun havde drevet egen virksomhed i 7 år. hun blev ansat pr. 1. januar 2012, da hun skulle
afvikle sine egne aktiviteter. beslutningen om at ansætte d blev truffet i ugerne før den 21.-
22. september 2011. hun var til samtale i slutningen af august og fik en uge eller 14 dage til
at overveje tilbuddet. han undersøgte inden for act2learns område, om sagsøgeren kunne
omplaceres. sagsøgeren var nyuddannet og havde ikke erfaring som konsulent, og havde ikke
et nævneværdigt netværk i forhold til kunderelationer. han vidste, at sagsøgeren havde været
i praktik hos novi. han mener, at det sundhedsfaglige område blev nævnt under
ansættelsessamtalen.
han deltog i udarbejdelsen af sparekataloget af 7. juni 2011. han kan ikke forklare, hvorfor
det ikke i kataloget er foreslået at skære markedsføringskoordinationsfunktionen væk. ingen
af de andre afdelinger i ucn havde en økonomifunktion. act2learn får midler mange steder
fra, og der er størrre krav til styring. afdelingen kan kun trække på fællesfunktionen i ucn til
et vist niveau. afskedigelsen af sagsøgeren medførte ikke forøgede omkostninger til eksterne
leverandører, idet man sendte mindre ud af huset.
...direktør ved ucn j har forklaret, at han er ansvarlig på rektoratsniveau for personale,
økonomi, it, bygninger og studieadministrationen. han er en del af rektoratet, der endvidere
består af rektor og prorektor. ucn har en bestyrelse, og den daglige ledelse består af
rektoratet, chefgruppen og ledergruppen. der er seks grunduddannelsesområder. han er leder
af fællesadministrationen. act2learn er en selvstændig enhed med eget delbudget. chefen
                                                - 9 -
herfor har et budgetansvar over for rektoratet og har kompetence til at træffe beslutninger om
afskedigelse. selve udførelsen foretages af c. ansættelseskompetencen ligger hos act2learn.
instruksen vedrørende ansættelse og afskedigelse af personale ved professionshøjskolen
university college nordjylland (bilag i) er ikke ukendt ved den type institution, som unc er.
der er tale om en videredelegering af kompetencen fra rektor. instruksen er blevet ændret i
takt med ændringer i organisationen.
ucn modtager hovedparten af sine indtægter fra staten. hovedparten af bevillingen er en
taxameterbevilling. beløbet varierer derfor, men det er muligt at udarbejde overslag. for
årene 2012-2014 blev bevillingen reduceret med 40 mio. kr. årligt, hvilket indebar, at de
måtte suspendere et nybyggeri og iværksætte en spareplan, der successivt skulle udrulles for
årene 2012, 2013 og 2014. på grundlag af en brainstorm på et lederseminar i marts 2011
udarbejdede rektoratet et udkast til endelig spareplan, 7-9-13 kataloget af 7. juni 2011.
rektoratet udmøntede en del af spareplanen, andre dele skulle udmøntes lokalt. han var ikke
involveret i afskedigelsen af sagsøgeren. på et tidspunkt blev han præsenteret for en plan over
besparelser. han har formentlig fået forelagt planer for besparelser i de enkelte områder,
herunder act2learn. han kan ikke huske act2learns spareplan. han var interesseret i, om
beslutningen om besparelser blev iværksat, og foretog ikke en vurdering af, om forslagene var
hensigtsmæssige. det var en lokal beslutning, hvordan man skulle opnå målene.
lektor på act2learn og tidligere … k har forklaret, at han første gang blev orienteret om de
påtænkte besparelser på et møde den 19.- 21. september 2011 med deltagelse af blandt andre
f, g, n og m. han er medlem af su, og det havde i forbindelse med organisationsplanen
tidligere været nævnt, at besparelser kunne komme på tale, men han havde ikke hørt noget
konkret før mødet i september. der blev givet en orientering om, at
markedsføringskoordinationen, sagsøgerens stilling, skulle nedlægges. det var hans indtryk,
at beslutningen herom var truffet. han vidste, at der skulle iværksættes yderligere besparelser.
ti lederstillinger var allerede blevet fjernet. han var pålagt tavshedspligt indtil den 6. oktober
2011. han fik den 6. oktober 2011 at vide, at sagsøgeren var gravid. han var ikke ... for hende
og tænkte ikke nærmere over det. han regnede med, at det blev håndteret, som det skulle. han
repræsenterede ansatte under dansk magisterforening. der skete ikke senere nyansættelser.
en person blev ansat i et jobprøvningstilbud i foråret 2012.
...chef l har forklaret, at hun har orienteret om muligheden for at overflytte medarbejder eller
arbejdsopgaver til ucn kommunikation. ucn kommunikation er en central
markedsføringsafdeling. ucn kommunikation har ikke økonomisk mulighed for at ansætte
nye medarbejdere. i forbindelse med besparelsesplanen modtog hun en henvendelse om
overflytning af sagsøgeren til sin afdeling. hun modtog også henvendelser fra andre
afdelinger. hun drøftede spørgsmålet om overflytning af medarbejdere med sin chef og
udarbejdede mailen af 29. august 2011 som et samlet svar til alle. herefter var der ingen
interesse for overflytning. hun var i foråret eller sommeren 2011 blevet spurgt om, hvorvidt
sagsøgeren kunne komme over i ucn kommunikation. det kunne fysisk ikke lade sig gøre.
der blev ikke ansat medarbejdere i efteråret 2011 og starten af 2012. den 1. december 2011
blev en person ansat i løntilskud. sagsøgeren kunne godt komme på tale til et job i hendes
afdeling.
m har forklaret, at hun siden september 2012 har været områdeleder i act2learn inden for
ledelse og hr. hun har tidligere været partner i act2learn ledelse. hun deltog i seminaret
den 21.-22. september 2011 sammen med k, f, g og n. hun blev sammen med k og n
                                              - 10 -
orienteret om spareplanen og de beslutninger, der var truffet. de fik at vide, hvem der var
påtænkt afskediget, og at man ville opfordre alle ansatte til at overveje, om nogen frivilligt
ønskede at fratræde eller gå ned i tid. der var sat navn på afskedigelserne, men de kunne
ændres, hvis nogen meldte sig til frivillig fratræden. ... blev ikke nævnt. sagsøgerens navn
blev nævnt sammen med ..., ... og ....
e har forklaret, at hun er uddannelseschef for sygeplejeuddannelsen. hun har ikke noget med
act2learn at gøre. hun er uddannet sygeplejerske og har en mastergrad i offentlig ledelse. hun
har udarbejdet bilag g. de opgaver, der er anført i stillingsbeskrivelsen vedrørende stillingen
som akademisk medarbejder i tidsbegrænset stilling til sygeplejerskeuddannelsen, har alle
med sygeplejefaglige emner at gøre. den person, der havde stillingen, fik en anden stilling i
ucn. sagsøgeren er uddannet inden for markedsføring, der ikke er et fag på
sygeplejerskeuddannelsen. arbejdet har intet med markedsføring at gøre, men med
uddannelsesfaglige forhold og ledelsesstøtte. man skal have sygeplejefaglig indsigt og have
en uddannelsesfaglig baggrund, så man skriftligt kan behandle sager, indhente data og
udarbejde høringssvar mv. man skal ikke være sygeplejerske.
det er meget muligt, at den person, der fik stillingen, havde samme uddannelse som
sagsøgeren. den pågældende havde et par års erhvervserfaring og havde tidligere arbejdet
med ledelsesstøtte og kommunikation, høringssvar, analysearbejde og strategioplæg
vedrørende bacheloruddannelsen. hun havde ikke en sygeplejefaglig baggrund. sagsøgeren
kunne også have søgt stillingen. hun kan ikke huske, hvornår hun skrev bilag g. hun blev
anmodet af c om at udarbejde erklæringen. hun kan ikke huske, hvorfor hun har skrevet nn.
bilaget er et notat om, hvorvidt en person, hvis cv hun fik lov til at se, ville kunne bestride
stillingen. hun kan ikke huske, om hun fik forelagt andet end cv'et, eller om det var cv'et i
bilag o. hun vil antage, at det var dette cv. hun mener ikke, at hun så andre cv'er. hun
kontaktede ikke nogen, inden hun skrev erklæringen.
d har forklaret, at hun er uddannet cand.scient. soc., sociolog, fra københavns universitet i
2002. hun har herefter taget tre coaching certificeringer, en i danmark hos sophia manning
og to i usa. der er tale om forløb af et års varighed med internater undervejs. hun arbejdede
under studiet i et analysefirma og fortsatte efter kandidateksamen i samme virksomhed, hvor
hun arbejdede med evalueringsprojekter for kommuner og udvikling af nye ledelsesstrukturer.
hun var herefter selvstændig konsulent i syv år og havde blandt andre act2learn som kunde.
hun arbejdede med medarbejderudvikling og træning af ledere i coaching og kommunikation
i private og offentlige virksomheder, dvs. for en stor dels vedkommende de samme opgaver,
som hun udførte som konsulent. efterhånden bestod tre fjerdedele af hendes virksomhed af
arbejde for act2learn. i begyndelsen af september måned 2011 spurgte f, om hun var
interesseret i stillingen som ledelses- og organisationskonsulent. han ønskede, at hun skulle
tiltræde den 1. oktober 2011. f oplyste, at stillingen havde været slået op i juni måned 2011,
men at der ikke havde været kvalificerede ansøgere. efter nogen betænkningstid accepterede
hun, men tiltrådte først den 1. januar 2012, da hun skulle afvikle sin virksomhed. hun tror, at
hun fik en kontrakt til underskrift i september måned 2011, men det kan have været senere.
hendes arbejdsopgaver er coaching af ledere, lederudvikling og lederuddannelse. i øjeblikket
arbejder hun med en stor opgave for forsvaret. hun har taget kunder fra sin virksomhed med
over i act2learn. det var en af hendes arbejdsopgaver at skaffe kunder til act2learn og være
opsøgende. en fjerdedel af hende nuværende arbejde vedrører kunder fra den selvstændige
virksomhed.
                                              - 11 -
parternes synspunkter:
sagsøgeren har i påstandsdokument af 17. december 2012 nærmere gjort gældende:
"at            sagsøger primo august 2011 konstaterede, at hun var gravid, og at sagsøger den
6. oktober 2011 meddelte sagsøgte, at hun var gravid,
at    sagsøger blev afskediget den 28. november 2011,
at    sagsøgte således afskedigede sagsøger under hendes graviditet,
at    såfremt en arbejdsgiver afskediger en lønmodtager under graviditet, påhviler det
      arbejdsgiveren at godtgøre, at afskedigelsen ikke er begrundet i disse forhold, jf.
      ligebehandlingslovens § 16, stk. 4,
at    sagsøgte derfor har bevisbyrden for, at afskedigelsen af sagsøger ikke er begrundet i
      sagsøgers graviditet,
at    sagsøgtes opsigelse af sagsøger var helt eller delvist begrundet i sagsøgers graviditet og
      kommende barselsorlov,
at    dette underbygges af den nære tidsmæssige sammenhæng mellem sagsøgers meddelelse
      om graviditet den 7. oktober 2011 og afskedigelsen den 28. november 2011,
at    sagsøgte i tilfælde af afskedigelse har en pligt til at forsøge omplacering, jf. retspraksis,
      bl.a. utrykt dom vestre landsrets dom af 11. april 2007 (b-0800-06),
at    sagsøger ifølge pkt. 1 i ansættelsesbrevet er ansat ved professionshøjskolen university
      college nordjylland, cvr nummer 30843126, med efter- og
      videreuddannelsesafdelingen som ansættelsesområde,
at    sagsøger modtager løn fra samme cvr nummer,
at    omplaceringspligten således omfatter hele professionshøjskolen university college
      nordjylland,
at    sagsøgte ikke har forsøgt omplacering af sagsøger efter den 6. oktober 2011, hvor
      sagsøger meddelte sagsøgte, at hun var gravid,
at    dette underbygges af sagsøgtes meddelelse den 26. oktober 2011, hvoraf det fremgår, at
      sagsøgte alene har undersøgt muligheden for at overflytte sagsøger til én anden
      afdeling, og at denne undersøgelse blev afsluttet ultimo august 2011,
at    sagsøgte har haft valgmuligheder ved personalereduktionen som følge af besparelser,
at    sagsøger ikke var den medarbejder, der bedst kunne undværes,
at    dette ligeledes understøttes af, at sagsøgte den 23. januar 2012 indrykkede en
      jobannonce på www.ofir.dk, hvori sagsøgte søgte efter en akademisk medarbejder,
                                                  - 12 -
at       sagsøger kunne bestride den opslåede stilling,
at       en afskedigelse af en lønmodtager helt eller delvist begrundet i lønmodtagerens
         graviditet og/eller barsel er i strid med ligebehandlingslovens § 9, og medfører, at
         lønmodtageren har krav på en godtgørelse, jf. ligebehandlingslovens § 16, stk. 2,
at       udmålingen af en sådan godtgørelse, jf. praksis på området samt henset til sagens
         omstændigheder og sagsøgers anciennitet, passende kan fastsættes til et beløb svarende
         til ni måneders løn.
at       sagsøger kunne varetage den opslåede stilling som ledelses- og organisations-konsulent.
kravet kan opgøres som følger:
godtgørelse efter ligebehandlingslovens § 16, stk. 2
9 måneder á 30.088,17 kr.                                   = 270.793,53 kr.
foruden ovennævnte hovedanbringender fastholdes de anbringender, der fra sagsøgers side er
gjort gældende under procesvekslingen.
........"
sagsøgte har i påstandsdokument af 3. januar 2013 nærmere gjort gældende:
"             at det kan lægges til grund som ubestridt, at sagsøgte var nødsaget til at finde
besparelser i størrelsesordenen kr. 40 mio. årligt i perioden 2011 til 2014.
at               beslutningen om nedlæggelse af markedsføringskoordinatorfunktionen blev
                 truffet ud fra saglige hensyn,
at               beslutningen om nedlæggelse af markedsføringskoordinator-funktionen
                 definitivt blev truffet den 21.9.2011-22.9.2011.
at               sagsøgte først den 6. oktober 2011 blev bekendt med sagsøgerens graviditet,
at               sagsøgte således ikke på beslutningstidspunktet, var bekendt med sagsøgerens
                 graviditet,
at               sagsøgers graviditet således ikke kan have virket motiverende på sagsøgtes
                 afskedigelsesdispositioner,
at               opsigelsen af sagsøgeren således hverken helt eller delvist skyldes sagsøgerens
                 graviditet,
at               opsigelsen af sagsøgeren i øvrigt var sagligt begrundet i sagsøgtes forhold,
at               opsigelsen af sagsøger ikke er sket i strid med ligebehandlingslovens § 9, og
at               sagsøgeren således ikke er berettiget til en godtgørelse efter
                 ligebehandlingslovens § 16, stk. 2.
                                             - 13 -
for så vidt angår sagsøgtes omplaceringspligt gøres det gældende,
at            sagsøgtes omplaceringspligt alene omfatter act2learn,
at            act2learn er en selvstændig økonomisk enhed,
at            rektor har delegeret det selvstændige budgetansvar til ledelsen i act2learn, der
              således fungerer som en selvstændig økonomisk enhed,
at            ledelsen i act2learn er bemyndiget med selvstændig ansættelses- og
              afskedigelseskompetence jf. lov om
              professionshøjskoler for videregående uddannelse § 17, stk. 3.
at            det forhold at den sagsøgte er anført på ansættelsesbevis og lønseddel som
              arbejdsgiver ikke ændrer ved, at sagsøgers reelle arbejdsgiver er act2learn, og
at            det kan lægges til grund som ubestridt, at sagsøgeren ikke kunne omplaceres
              inden for act2learn.
at            sagsøgte ikke havde alternative afskedigelsesmuligheder,
at            sagsøgeren var den medarbejder, der bedst kunne undværes,
 at           den i retspraksis udviklede omplaceringspligt først indtræder ved sagsøgtes
              beslutning om at nedlægge sagsøgerens stilling,
at            sagsøgte i perioden fra den 21. til den 22. september 2011 traf endelig
              beslutning om at nedlægge sagsøgerens stilling,
at            sagsøgte på tidspunktet den 21. til den 22. september 2011 ikke var bekendt med
              sagsøgerens graviditet, og
at            sagsøgte således ikke er omfattet af den i retspraksis udviklede udvidede
              omplaceringspligt af gravide medarbejdere.
såfremt retten måtte finde, at den sagsøgtes omplaceringspligt omfatter hele
professionshøjskolen university college nordjylland, gøres det gældende:
at            det ikke var muligt at omplacere sagsøgeren,
at            sagsøgte har forsøgt relevante omplaceringsmuligheder,
at            sagsøgeren ikke ville kunne bestride den af sagsøgeren påviste opslåede stilling
              som akademisk medarbejder,
idet hovedopgaverne forudsatte dyb indsigt i det sygeplejefaglige og
sundhedsplejefaglige område,
idet sagsøgeren ikke var i besiddelse af dyb indsigt i sygeplejefaglige og
                                                - 14 -
sundhedsplejefaglige område,
idet sagsøgeren således kun ville kunne bestride stillingen efter ny
uddannelse eller grundoplæring,
og
idet stillingen derfor ud fra en samlet vurdering ikke er omfattet af den
sagsøgtes omplaceringspligt.
i forhold til de enkelte stillinger, som sagsøger har påberåbt sig under sagen, gøres det
gældende:
ad. stillingen som akademisk medarbejder (bilag 11)
at             stillingen som akademisk medarbejder (bilag 11) ikke er omfattet af sagsøgtes
               omplaceringspligt,
at             sagsøgeren ikke uden videreuddannelse eller grundoplæring kunne bestride
               stillingen som akademisk medarbejder (bilag 11),
at             stillingen som akademisk medarbejder (bilag 11) var tidsbegrænset med
               tiltræden og fratræden i 2012,
at             det ikke ville have været muligt at omplacere sagsøgeren til denne stilling,
ad. stillingen i ucn kommunikation
at             sagsøgte forsøgte at omplacere til ucn kommunikation, jf. gældende intern
               procedure ved afsked begrundet i besparelser (bilag 6 og bilag 8),
at             det ikke var muligt at omplacere sagsøgeren til denne stilling,
at             stillingen i øvrigt aldrig blev oprettet.
ad. stillingen som ledelses- og organisationskonsulent (bilag 7)
at             den sagsøgte forsøgte at omplacere til en stilling som ledelses- og
               organisationskonsulent, act2learn (bilag 7),
at             det ikke var muligt at omplacere sagsøgeren til denne stilling (bilag 8),
at             datoen for opslaget af stillingen som ledelses- og organisationskonsulent og
               ansøgningsfristen i øvrigt ligger forud for den 6.10.2011 (bilag 7).
supplerende gøres det gældende, at det er konkret uvæsentligt, såfremt retten måtte finde, at
sagsøgte ikke har foretaget samtlige de fornødne skridt til opfyldelse af sin omplaceringspligt.
såfremt retten måtte finde, at sagsøgeren er berettiget til en godtgørelse efter
ligebehandlingslovens § 16, stk. 2, bestrides det, at sagsøgeren har krav på godtgørelse i det af
sagsøgeren opgjorte omfang.
..........."
                                              - 15 -
rettens begrundelse og afgørelse:
beslutningen om at afskedige sagsøgeren blev truffet på et tidspunkt, da sagsøgte ikke var
klar over, at sagsøgeren var gravid. årsagen til afskedigelsen var besparelseskrav pålagt
sagsøgte.
en af de personer, der oprindeligt var truffet beslutning om at afskedige, blev ikke afskediget.
afskedigelsen af sagsøgeren skete, efter at sagsøgte var blevet orienteret om sagsøgerens
graviditet.
sagsøgte findes herefter at have haft en pligt til at søge sagsøgeren omplaceret i en anden
stilling, og efter ligebehandlingslovens § 16, stk. 4, jf. § 9 påhviler der sagsøgte en pligt til at
godtgøre, at der ikke var nogen sammenhæng mellem sagsøgerens graviditet og det forhold,
at hun ikke blev tilbudt omplacering i en anden stilling.
sagsøger er i henhold til ansættelsesbrevet ansat ved professionshøjskolen university college
nordjylland, med efter- og videreuddannelsesafdelingen/act2learn som område. sagsøgeren
modtog løn fra professionshøjskolens cvr.nummer. omplaceringspligten må herefter gælde
professionshøjskolen som sådan, og ikke kun efter- og videreuddannelsesafdelingen.
det lægges efter ...direktør fs forklaring til grund, at markedsføringskoordinationsfunktionen
blev nedlagt, og efter forklaringen afgivet af ...chef l lægges til grund, at sagsøgeren ikke
kunne være blevet omplaceret til den centrale markedsføringsafdeling ucn kommunikation.
stillingerne som konsulent inden for skoleområdet samt de pædagogiske diplomuddannelser
og som grafisk designteknolog findes ikke at have været relevante som
omplaceringsmuligheder, idet ansøgningsfristen udløb henholdsvis den 12. august 2011 og
den 8. august 2011, ligesom stillingerne kun i begrænset omfang lå inden for sagsøgerens
fagområde.
i stillingsbeskrivelsen vedrørende stillingen som ledelses- og organisationskonsulent er anført,
at der forventedes erfaring som ledelses- og organisationskonsulent og et godt og
velfungerende netværk. kvalifikationskravet var ud over en kandidatuddannelse relevant
erhvervs- og konsulenterfaring samt undervisningerfaring inden for flere felter såsom
projektledelse, kommunikation, coaching mm. stillingen blev opslået den 30. maj 2011 med
ansøgningsfrist den 10. juni 2011. det lægges efter fs og ds forklaringer til grund, at f, idet
der ikke fremkom egnede ansøgere, kontaktede d senest i begyndelsen af september 2011.
det lægges videre til grund, at beslutningen om at ansætte d blev truffet i ugerne før den 21.-
22. september 2011 og således før, at sagsøgte var klar over, at sagsøgeren var gravid. d
havde haft eget firma i en årrække og medbragte en række kunder, og retten finder efter
bevisførelsen, at det ikke kan lægges til grund, at sagsøgeren kunne have været omplaceret i
denne stilling.
arbejdsopgaverne i den opslåede stilling som akademisk medarbejder til
sygeplejerskeuddannelsen var blandt andre at varetage funktionen som sekretær for
sygeplejerskeuddannelsens nationale ledernetværk, administrativt ansvar for uddannelsens
udviklingsgruppe og revision af uddannelsens organisering. stillingen blev besat med en
person med samme uddannelsesmæssige baggrund som sagsøgeren, men den pågældende
havde efter forklaringen afgivet af e erhvervsmæssig erfaring inden for området, herunder
                                              - 16 -
med ledelsesstøtte, høringssvar, analysearbejde mv. det må antages, at kun en del af stillingen
lå inden for sagsøgerens fagområde og erhvervsmæssige erfaring, og at stillingen i givet fald
ville forudsætte en oplæring af sagsøgeren. stillingen var tidsbegrænset, og sagsøgeren ville
alene have kunnet varetage stillingen i en del af perioden.
det lægges til grund, at sagsøgte rettede henvendelse til ucn kommunikation samt
vurderede muligheden for at ansætte sagsøgeren i stillingen som ledelses- og
organisationskonsulent. efter en samlet bedømmelse af omstændighederne i forbindelse med
beslutningen om at afskedige sagsøgeren og mulighederne for omplacering af sagsøgeren,
finder retten, at sagsøgte har ført det fornødne bevis efter ligebehandlingslovens § 16, stk. 4
for, at afskedigelsen af sagsøgte var uden sammenhæng med hendes graviditet. retten tager
herefter sagsøgtes frifindelsespåstand til følge.
sagens omkostninger dækker sagsøgtes udgift til advokat.
                                        thi kendes for ret:
sagsøgte professionshøjskolen university college nordjylland frifindes for den af sagsøger
kristelig fagforening som mandatar for a nedlagte påstand.
sagsøgeren skal inden 14 dage betale sagsomkostninger 32.000 kr., der ikke indbefatter
moms, til sagsøgte.
sagsomkostningerne forrentes efter rentelovens § 8 a.


text:
                             højesterets dom
                           afsagt fredag den 10. april 2015
sag 107/2013
(2. afdeling)
coty germany gmbh
(advokat hanne weywardt)
mod
parfume shop ved ekaterina stavropoltseva (tidligere katsiaryna staurapoltsava)
(maruf yusupov, ægtefælle til ekaterina stavropoltseva)
i tidligere instans er afsagt dom af sø- og handelsretten den 8. maj 2013.
i pådømmelsen har deltaget fem dommere: lene pagter kristensen, niels grubbe, poul dahl
jensen, hanne schmidt og jan schans christensen.
påstande
appellanten, coty germany gmbh, har nedlagt følgende påstande:
1.     indstævnte, parfume shop ved ekaterina stavropoltseva, skal anerkende, at de af coty
       germany gmbh testkøbte parfumer, jf. bilag 2, 3, 19 og 23, krænker coty germany
       gmbh’s rettigheder efter varemærkeloven.
2.     parfume shop ved ekaterina stavropoltseva forbydes på enhver medlemsstats område
       at importere, eksportere, markedsføre, sælge og/eller på anden måde overdrage eller di-
       sponere over produkter, som bærer et eller flere varemærker, som angivet i bilag 1-3, 19
       og 23, uden at der er indtrådt konsumption.
3.     parfume shop ved ekaterina stavropoltseva skal betale skyldig konventionalbod på
       300.000 kr. med tillæg af procesrente af 150.000 kr. fra sagens anlæg til den 9. novem-
       ber 2012 og af 300.000 kr. fra den 9. november 2012.
4.     parfume shop ved ekaterina stavropoltseva skal betale vederlag, erstatning og godtgø-
       relse for ikke-økonomisk skade til coty germany gmbh på 25.190 kr. med tillæg af
       procesrente fra sagens anlæg.
                                              - 2 -
coty germany gmbh’s påstand 4 er sammensat af vederlagskrav på 190 kr., krav på erstat-
ning for yderligere tab på 5.000 kr., krav på godtgørelse for ikke-økonomisk skade på 10.000
kr. samt krav på dækning af omkostninger til testkøb, undersøgelser, opbevaring, håndtering
og destruktion på 10.000 kr.
parfume shop ved ekaterina stavropoltseva har påstået afvisning af coty germany gmbh’s
påstand 2 og i øvrigt stadfæstelse.
anbringender
parfume shop ved ekaterina stavropoltseva har for højesteret frafaldet sit anbringende om, at
coty germany gmbh ikke har søgsmålskompetence.
i øvrigt har parterne i det væsentlige procederet som for sø- og handelsretten.
supplerende sagsfremstilling
den indankede doms beskrivelse af varemærkerne i sagen omfatter følgende fire eu-vare-
mærker, der er anbragt på de testkøbte varer, jf. fotografierne fremlagt som bilag 2 og 3:
ordmærkerne cool water (nr. 0761286) og davidoff cool water deep (nr.
0814459) samt figurmærkerne davidoff cool water (nr. 0518673) og cool wa-
ter (nr. 001524545).
i bilag 1, som der henvises til i coty germany gmbh’s påstand 2, indgår udskrifter vedrø-
rende en række yderligere varemærker. kun en del af varemærkeudskrifterne i bilag 1 er
medtaget i ekstrakten for højesteret. coty germany gmbh har ikke redegjort nærmere om
baggrunden herfor.
den parfumevare, davidoff cool water deep 50 ml eau de toilette, som coty testkøbte hos
parfume shop i 2010, har serienummer 1422782576. dette serienummer er anført i coty’s
erklæring (”statement”) af 31. marts 2011 om, at produktet oprindelig blev leveret til kunde-
nummer 500024 i argentina. der er for højesteret fremlagt yderligere oplysninger om den
købte vare. ifølge udskrift fra coty’s database (bilag 25) blev produktet med serienummer
                                               - 3 -
1422782576 leveret til kundenummer 500024, og ifølge udskrift fra virksomhedens datasy-
stem (bilag 27) refererer kundenummer 500024 til coty argentina s.a.
den parfumevare, davidoff cool water 75 ml eau de toilette, som coty testkøbte hos par-
fume shop i 2011, har serienummer 4000248507. dette serienummer er anført i coty’s er-
klæring (”statement”) af 9. november 2012 om, at produktet oprindelig blev leveret til coty
prestige shanghai (hong kong) med kundenummer 500493. der er for højesteret fremlagt
yderligere oplysninger om den købte vare. ifølge udskrift fra coty’s database (bilag 24) blev
produktet med serienummer 4000248507 leveret til kundenummer 500493 med fakturanum-
mer 7844568, og ifølge udskrift fra virksomhedens datasystem (bilag 26) refererer kunde-
nummer 500493 til coty prestige shanghai (hk) ltd., bejing. det fremgår af en anden ud-
skrift fra datasystemet (bilag 28), at leverance (”delivery”) 7844568 blev leveret med cargo
link ltd. til coty prestige shanghai (hk) ltd.
en udskrift fra google analytics viser, at parfume shop i 2010 og 2011 har solgt i alt 12 stk.
davidoff cool water deep 50 ml eau de toilette for et samlet beløb på 2.690,40 kr., og at par-
fume shop i 2010 har solgt 6 stk. davidoff cool water 75 ml eau de toilette for et samlet be-
løb på 1.608 kr.
forklaringer
til brug for højesteret er der afgivet supplerende forklaring af mai-britt kroll.
mai-britt kroll har forklaret, at hun er brand protection manager hos coty germany gmbh,
hvor hun har været ansat siden 1996. da hun blev ansat i 1996, var det hos lancaster. i de
første 5 år var hun ansat i deres kvalitetssikringsafdeling, hvorefter hun rokerede til deres af-
deling for markedsføring og uddannelse. da hun var ansat i afdelingen for marketing og ud-
dannelse, bestod hendes arbejdsopgave i at oplære medarbejderne, der skulle sælge coty’s
produkter. hun formidlede kendskab til produkterne og gav instruktioner om, hvordan pro-
dukterne skulle præsenteres for og sælges til forbrugerne. siden 2006 har hun været ansat i
deres afdeling for beskyttelse af varemærkerettigheder, hvor hun beskæftiger sig med bl.a.
krænkelser af varemærkerettigheder. med sin baggrund kender hun derfor både selskabets
produkter og området for varemærkekrænkelser godt.
                                                - 4 -
hos coty ser de mange varemærkeforfalskede produkter, ”look-alike” produkter, dekodede
produkter og stjålne produkter. illegal import er et problem både for coty og for deres kunder,
fordi det er produkter, der ikke burde være på markedet. for coty er de vigtigste brands bl.a.
davidoff, calvin klein, marc jacobs og chloé.
med hensyn til præmisserne i sø- og handelsrettens dom af 8. maj 2013, som indeholder af-
snittet ”parfume shop har under sagens forberedelse i svarskrift, duplik og afsluttende proces-
skrift af 23. november 2012 processuelt opfordret coty til at fremlægge dokumentation i form
af ”en ubrudt række af fakturaer fra coty selv og frem til det oprindeligt tiltænkte bestemmel-
sessted.” disse opfordringer er ikke efterkommet af coty”, har hun forklaret, at coty ikke har
efterkommet opfordringerne, fordi et serienummer, som f.eks. 4000248507, ikke vil fremgå af
fakturaen. deres fakturaer indeholder ikke serienumre, fordi serienumrene ville danne en me-
get lang liste på flere sider. fakturaen for den ordre (sales order 15441696), som fremgår i
bilag 28, ville f.eks. skulle have indeholdt i alt 26.889 serienumre, idet hvert enkelt produkt
har et selvstændigt serienummer. hos coty arbejder de i stedet ud fra transportdokumenterne.
for så vidt angår gengivelsen af hendes forklaring om coty’s kodesystem i sø- og handels-
rettens dom 8. maj 2013 har hun forklaret, at hun ikke mener, at det er en korrekt gengivelse
af den forklaring, som hun afgav ved hovedforhandlingen af sagen i sø- og handelsretten.
hun har vedrørende deres kodesystem forklaret, at det var implementeret, da hun blev ansat i
1996. de har deres kodesystem for at kunne skabe et komplet billede af, hvor et produkt er
produceret, hvornår det er sendt på lager, til distributionscenter og videre til deres kunder. de
bruger det f.eks. i tilfælde af, at de af sundhedsmæssige årsager bliver nødsaget til at trække et
produkt tilbage. de skal opfylde kravene i kosmetikdirektivet. de bruger også kodesystemet i
tilfælde, hvor de skal undersøge, om et produkt krænker deres rettigheder, herunder om der er
tale om parallelimport af et produkt, eller om et produkt stammer fra et tyveri. via serienum-
meret kan de bl.a. se, hvor et produkt er markedsført første gang. mærkningen med serie-
numre er tillige en del af deres licensaftaler. de opererer også med en batch-kode, som er et 6-
cifret tal, hvoraf de kan udlede information om produktionsdato og om, på hvilken linje et
produkt er produceret. batch-koden er ikke individuel for hvert produkt, men hver palle har
sin egen batch-kode.
                                               - 5 -
med hensyn til sagens bilag 24 og 26 sammenholdt med oplysningerne på produktet davidoff
cool water eau de toilette 75 ml, påført serienummer 4000248507, har hun forklaret, at når
serienummeret indtastes i den database (bilag 24), som det udelukkende er hendes afdeling,
der har adgang til, fremkommer der bl.a. oplysninger om ”proddate” (produktionsdatoen), og
i dette tilfælde ses det, at varen er produceret den 24. marts 2010. på emballagen er der foran
serienummeret 4000248507 anført c0, hvilket viser, at produktet er fra marts 2010, og der-
med er der overensstemmelse mellem oplysningerne i databasen og på produktet. endvidere
fremgår det, hvilken palle og karton produktet har været pakket i, og i emnefeltet ”product”
fremgår det, at produktet er en ”davidoff cool water edt. 75 ml”. under ”scan data: carton
information” fremgår det, at produktet med dette serienummer er sendt til coty’s kunde, som
har kundenummer 000500493. endvidere ses fakturanummeret, som er 007844568, som er
det samme som leveringsnummeret. under ”scandate” fremgår det, at varerne er scannet i
juni 2010. scanningsdatoen er den dag, hvor varerne sendes til kunden. under ”scancountry”
fremgår det, at produktet blev sendt til hongkong. i deres datasystem sap (bilag 26) kan det
ses, at den kunde, der har kundenummer 500493, og som har modtaget produktet med serie-
nummer 4000248507, er coty prestige shanghai (hk) ltd. coty prestige shanghai (hk)
ltd. har lager i hongkong. i sap-systemet (bilag 28) kan det endvidere ses under ”delivery
item information”, at ”delivery” ”7844568” er sendt til coty prestige shanghai (hk) ltd.
ved transportøren cargo link ltd.
for så vidt angår sagens bilag 25 og 27 sammenholdt med oplysningerne på parfumevaren
davidoff cool water deep eau de toilette 50 ml, påført serienummer 1422782576, har hun
forklaret, at når serienummeret er indtastet i deres afdelingssystem, fremgår det vedrørende
”factory data: pallet information”, at produktet er produceret den 31. januar 2005. dette er
samstemmende med oplysningerne på produktemballagen, hvor der foran serienummeret er
anført a5, hvor a står for januar og 5 for 2005. under ”factory data: sku information” og
”product” ses det, at serienummeret relaterer sig til produktet davidoff cool water deep eau
de toilette 50 ml. af ”factory data: carton information” fremgår det, at modtageren har kun-
denummer 500024, og at modtageren er lancaster df (duty free). de informationer, der
fremgår af bilag 25, er fortsat tilgængelige i deres edb-system. i deres sap-system (bilag 27)
fremgår det, at kunden med kundenummer 500024 er coty argentina s.a.
                                               - 6 -
i tilfælde af, at hun af tredjemand bliver præsenteret for en faktura fra coty, kan hun gå til-
bage i deres systemer og via serienummeret se, hvor produktet første gang blev markedsført.
med hensyn til coty’s distributionssystem har hun forklaret, at coty har et selektivt distribu-
tionssystem. alle coty’s produkter sælges igennem autoriserede distributører og detailhand-
lere, som skal have et fysisk parfumeri med salgspersonale, som kan vejlede kunderne om
produkterne. coty stiller endvidere til de autoriserede forhandlere krav til forretningernes ind-
retning. coty’s produkter er livsstils- og prestigeprodukter, og de skal derfor sælges i et præ-
sentabelt miljø.
coty argentina og coty prestige shanghai (hk) ltd. er en del af coty-koncernen. coty ar-
gentina og coty prestige shanghai (hk) ltd.s rolle er at sælge produkterne på deres lokale
markeder. coty argentina og coty prestige shanghai (hk) ltd. sælger til autoriserede detail-
handlere. coty argentina og coty prestige shanghai (hk) ltd. må ikke sælge coty’s pro-
dukter til detailhandlere uden for deres lokale markeder. de må f.eks. ikke sælge til eu. li-
geledes må de autoriserede detailhandlere også kun sælge coty’s produkter på det lokale
marked. detailhandlere i f.eks. argentina og kina må således ikke sælge coty’s produkter til
eu.
produktet davidoff cool water deep 50 ml, som fremgår af sagens bilag 3, produceres ikke
længere, men det kan være at finde på markedet, så længe det haves på lager. der bliver solgt
ud af lagervarerne. de distributører eller detailhandlere, der har udgåede varer på lager, må
heller ikke sælge disse varer uden for deres lokale markeder.
nova engel og ventus a.e. er ikke autoriserede forhandlere. coty har ført en retssag mod
nova engel, som endte med, at nova engel blev dømt til at betale erstatning til coty. coty
har udelukkende foretaget ét testkøb hos ventus a.e. produktet, der blev købt i den forbin-
delse, var et europæisk produkt. coty har ikke foretaget yderligere testkøb. at det ved et test-
køb blev konstateret, at der var tale om et europæisk produkt, udelukker ikke, at ventus a.e.
krænker coty’s rettigheder. da ventus a.e. ikke er en autoriseret forhandler, ved de hos coty
ikke, hvor de produkter, som ventus a.e. sælger, stammer fra. det kan være europæiske pro-
dukter, men det kan også være ikke europæiske produkter.
                                                 - 7 -
højesterets begrundelse og resultat
sagen angår i første række, om parfume shop ved ekaterina stavropoltseva har krænket coty
germany gmbh’s varemærkerettigheder ved at sælge 1 stk. davidoff cool water deep 50 ml
eau de toilette og 1 stk. davidoff cool water 75 ml eau de toilette, og om disse salg indebæ-
rer, at parfume shop har handlet i strid med den forligsaftale, som parterne indgik i 2007.
hvis der er sket en krænkelse og/eller et aftalebrud, er spørgsmålet, i hvilket omfang coty kan
rejse krav mod parfume shop om betaling af konventionalbod mv.
varemærkekrænkelse – anerkendelse (coty’s påstand 1)
coty’s påstand 1 angår, således som sagen er forelagt, følgende fire eu-varemærker, der er
anbragt på de testkøbte parfumevarer: ordmærkerne cool water (nr. 0761286) og da-
vidoff cool water deep (nr. 0814459) samt figurmærkerne davidoff cool
water (nr. 0518673) og cool water (nr. 001524545).
det er ubestridt, at coty som licenstager for zino davidoff sa er berettiget til at påtale vare-
mærkekrænkelser vedrørende de varemærker, som de solgte parfumevarer er forsynet med.
det følger af artikel 9 i rådets forordning (ef) nr. 207/2009 af 26. februar 2009 om vare-
mærker (varemærkeforordningen), at indehaveren af en varemærkerettighed kan forhindre, at
andre sælger varer med varemærket inden for eu/eøs. dette gælder dog ikke, hvis varerne af
rettighedshaveren selv eller med dennes samtykke er markedsført inden for eu/eøs under
det pågældende mærke (konsumption), jf. varemærkeforordningens artikel 13, stk. 1.
højesteret lægger efter bevisførelsen, herunder de udskrifter med serie- og kundenumre, der
er fremlagt for højesteret, til grund, at den testkøbte davidoff cool water deep 50 ml eau de
toilette oprindelig er solgt til et selskab i coty-koncernen i argentina, og at den testkøbte da-
vidoff cool water 75 ml eau de toilette oprindelig er solgt til et selskab i coty-koncernen i
kina.
parfume shop har oplyst, at firmaet købte de to parfumevarer hos selskabet ventus a.e. i
grækenland, men parfume shop har ikke ført bevis for, at varemærkeindehaveren selv har
markedsført de to eksemplarer af parfumevarerne inden for eu/eøs eller har givet samtykke
til, at andre virksomheder, herunder ventus, har markedsført dem inden for eu/eøs. på den
                                                - 8 -
baggrund finder højesteret, at parfume shop har krænket coty’s varemærkerettigheder ved
salget af de to parfumevarer, og højesteret tager herefter coty’s påstand 1 til følge som ne-
denfor bestemt.
varemærkekrænkelse – forbud (coty’s påstand 2)
coty’s påstand 2 omfatter efter sin ordlyd ikke alene de fire eu-varemærker, som er omfattet
af påstand 1, men tillige en række yderligere varemærker, der er anført i varemærkeudskrif-
terne indeholdt i bilag 1, hvoraf kun en del er medtaget i ekstrakten for højesteret. coty har
ikke redegjort for baggrunden for, hvorfor påstand 2 medtager varemærker ud over dem, der
er omhandlet i påstand 1, og hvorfor alene en del af varemærkerne anført i bilag 1 indgår i
ekstrakten. dertil kommer, at det i påstandens beskrivelse af den forbudte handling indgår, at
der ikke må være ”indtrådt konsumption”, hvorved en eventuel tvist om, hvorvidt der er sket
konsumption – og dermed vurderingen af handlingens lovlighed – reelt henskydes til en efter-
følgende sag om håndhævelse af forbuddet.
højesteret finder på den anførte baggrund, at påstand 2 er for uklar og for ubestemt til, at den
kan danne grundlag for en dom til forbud. højesteret tager derfor parfume shops påstand om
afvisning af coty’s påstand 2 til følge.
coty’s betalingskrav (coty’s påstand 3 og 4)
højesteret finder, at parfume shop har overtrådt forligsaftalen ved at krænke coty’s vare-
mærkerettigheder i forbindelse med det salg, der er omfattet af påstand 1.
forligsaftalen bestemmer, at parfume shop ved overtrædelse af et eller flere af punkterne i
forliget i hvert enkelt tilfælde – ud over erstatning for det tab, som coty har lidt – skal betale
en konventionalbod på 150.000 kr.
parfume shop har solgt de to parfumevarer til en samlet pris på mindre end 700 kr., og det må
lægges til grund, at parfume shops øvrige salg af davidoff-produkter har været meget be-
grænset. vederlag, erstatning og godtgørelse efter varemærkelovens § 43, jf. varemærkefor-
ordningens artikel 102, i anledning af varemærkekrænkelsen vil derfor alene kunne føre til
meget beskedne krav mod parfume shop. hertil kommer, at parfume shop efter det oplyste
købte varerne af en virksomhed i eu, og at det må antages, at parfume shop ikke var klar
                                               - 9 -
over, at der ikke var givet samtykke til, at varerne kunne sælges i eu/eøs. i lyset af de
nævnte forhold finder højesteret, at den krævede konventionalbod på 300.000 kr. står i mar-
kant misforhold til retsbruddet og dets økonomiske konsekvenser. højesteret finder herefter,
at bodsbeløbet bør nedsættes i medfør af aftalelovens § 36, og fastsætter det samlede beløb,
som parfume shop skal betale, til 25.000 kr.
højesteret tager således coty’s påstand 3 og 4 delvis til følge med i alt 25.000 kr.
sagsomkostninger
efter sagens forløb og udfald skal ingen af parterne betale sagsomkostninger for sø- og han-
delsretten eller højesteret til den anden part.
                                      thi kendes for ret:
parfume shop ved ekaterina stavropoltseva skal anerkende, at virksomheden ved salget af de
2 stk. parfumer testkøbt af coty germany gmbh, 1 stk. davidoff cool water deep 50 ml eau
de toilette og 1 stk. davidoff cool water 75 ml eau de toilette, har krænket coty germany
gmbh’s varemærkerettigheder.
coty germany gmbh’s påstand 2 afvises.
parfume shop ved ekaterina stavropoltseva skal inden 14 dage efter denne højesteretsdoms
afsigelse til coty germany gmbh betale 25.000 kr. med procesrente fra den 2. maj 2012.
ingen af parterne skal betale sagsomkostninger for sø- og handelsretten eller højesteret til
den anden part.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                             højesterets dom
                        afsagt torsdag den 11. oktober 2012
sag 146/2010
(2. afdeling)
ncc construction danmark a/s
(advokat allan steen lynge)
mod
hillerød kommune
(advokat håkun djurhuus)
i tidligere instans er afsagt dom af østre landsrets 9. afdeling den 18. maj 2010.
i pådømmelsen har deltaget fem dommere: per walsøe, lene pagter kristensen, jytte
scharling, jens peter christensen og kurt rasmussen.
påstande
appellanten, ncc construction danmark a/s, har gentaget sine påstande. ncc har endvide-
re nedlagt en mere tertiær påstand, hvorefter indstævnte, hillerød kommune, skal betale
433.830,75 kr., subsidiært 55.830,75 kr. med procesrente fra den 11. april 2006, subsidiært
med procesrente fra den 1. august 2012.
hillerød kommune har påstået stadfæstelse og herunder frifindelse.
det er ubestridt, at landsrettens dom – uanset domskonklusionens formulering – indebærer, at
hillerød kommune er frifundet for de påstande, som ncc nedlagde for landsretten.
anbringender
ncc construction danmark a/s har supplerende gjort gældende, at det må kunne lægges til
grund, at økonomiudvalget og kommunalbestyrelsen i skævinge kommune forud for beslut-
ningerne i november 2004 fik forelagt provenuberegninger om salget af udstykningen, her-
                                              - 2 -
under om bl.a. udgifterne til spildevandsanlæg. det har derfor formodningen for sig, at
økonomiudvalget og kommunalbestyrelsen som en del af beslutningsgrundlaget har været
fuldt oplyst om de økonomiske konsekvenser forbundet med salget af udstykningen. hillerød
kommune har ikke – trods editionspålæg – ønsket at fremlægge det fulde materiale, som har
udgjort grundlaget for beslutningerne truffet i skævinge kommune vedrørende salget af ud-
stykningen, hvilket må tillægges processuel skadevirkning. da det derfor må kunne lægges til
grund, at kommunen har vurderet og prissat forbeholdene, underbygger dette, at forbeholdet
vedrørende kloakering skal fortolkes som anført af ncc.
den mere tertiære påstand er nedlagt for det tilfælde, at højesteret finder, at kloakanlægget er
et privat fællesanlæg. med udgangspunkt i notatet af 4. oktober 2004, der indgik i kommu-
nens udbudsmateriale, skal der i dette tilfælde betales 14.000 kr. i tilslutningsbidrag for hver
boligenhed. med 108 boliger giver det et beløb på 1.512.000 kr. da ncc allerede har betalt
1.945.830,75 kr., skal kommunen tilbagebetale 433.830,75 kr. hvis de 14.000 kr. skal pålæg-
ges moms, har ncc et tilbagebetalingskrav på 55.830,75 kr.
hillerød kommune har supplerende anført, at der er fremlagt en række yderligere bilag under
sagens forberedelse for højesteret, herunder referater fra møderne i økonomiudvalget og i
kommunalbestyrelsen for skævinge kommune for perioden fra den 18. august 2004 til den
20. december 2004. editionspligten er opfyldt, og der er ikke grundlag for at fastslå, at skæ-
vinge kommune før oktober 2005 skulle have opfattet forbeholdet vedrørende kloakering på
den måde, som ncc gør gældende. forbeholdet blev ikke opfattet som en markant ændring af
hele udbudsgrundlaget. det er i øvrigt bekræftet af ncc's advokat i dennes brev af 5. januar
2005 til ncc, at forbeholdet er vanskeligt at forstå. det kom først i forbindelse med ncc's
brev af 10. oktober 2005 til kommunen frem, hvor vidtgående ncc forstod forbeholdet.
forud herfor havde ncc f.eks. ikke rykket kommunen for igangsætning af kloakeringen af
området. tværtimod iværksatte ncc selv kloakeringsarbejderne.
angivelsen i notatet af 4. oktober 2004 af de 14.000 kr. beror på en fejl, der er uforbindende
for kommunen, da fejlen har været kendelig for ncc, som da også i købsaftalen udtrykkeligt
anerkendte et tilslutningsbidrag, som størrelsesmæssigt svarer til det, som fremgår af kommu-
nens takstblad. der kan som følge heraf ikke gives ncc medhold i den mere tertiære påstand.
                                                - 3 -
supplerende sagsfremstilling mv.
skævinge kommunes dagældende vedtægt for kloakbetaling, der i uddrag er citeret i lands-
rettens dom side 3-5, indeholder følgende bestemmelse om dispensationsadgang for fastsæt-
telse af et lavere tilslutningsbidrag:
       ”kommunalbestyrelsen kan i særlige tilfælde fastsætte tilslutningsbidraget lavere end
       standardtilslutningsbidraget, dog aldrig lavere end de faktisk afholdte udgifter.”
vedtægten er udstedt med hjemmel i lovbekendtgørelse nr. 923 af 5. december 1997 om be-
talingsregler for spildevandsanlæg mv. efter § 3, stk. 5, i den dagældende lov kunne kommu-
nalbestyrelsen i særlige tilfælde fastsætte tilslutningsbidraget lavere end standardtilslutnings-
bidraget, dog aldrig lavere end de faktisk afholdte udgifter til detailledningsanlægget. i lov-
bekendtgørelse nr. 716 af 23. juni 2001 om betalingsregler for spildevandsanlæg mv. findes
der en tilsvarende bestemmelse i § 2, stk. 8.
i en vejledning fra 2001 udarbejdet af miljøstyrelsen om betalingsregler for spildevandsanlæg
er det under pkt. 3.7 om dispensationsadgang til fastsættelse af lavere tilslutningsbidrag anført
bl.a.:
       ”i visse situationer kan det forekomme urimeligt at pålægge et fuldt standardtilslut-
       ningsbidrag, hvorfor der i lovens § 2, stk. 8 er indsat en dispensationsadgang, der dog
       kun er tænkt anvendt rent undtagelsesvis. herefter kan kommunalbestyrelsen i særlige
       tilfælde fastsætte tilslutningsbidraget lavere end standardtilslutningsbidraget, dog aldrig
       lavere end de faktisk afholdte udgifter til detailledningsanlægget.
       …
       det er en ufravigelig betingelse for anvendelsen af dispensationsbestemmelsen, at for-
       udsætningerne nævnt i afsnit 3.7.1 er opfyldt.
       3.7.1 forudsætninger for at anvende dispensationsbestemmelsen
       kravet om opkrævning af standardtilslutningsbidraget kan fraviges i de situationer, hvor
       anvendelsen af reglerne om standardtilslutningsbidrag vil føre til tilslutningsbidrag, der
       er helt ude af proportioner med de faktiske omkostninger ved kloakeringen og den fak-
       tiske afledning.
       anvendelsen af dispensationsadgangen forudsætter, at kommunalbestyrelsen foretager
       en konkret vurdering i det enkelte tilfælde.”
                                                - 4 -
skævinge kommune modtog i alt syv tilbud i forbindelse med udbuddet af arealerne ved
bombakken. foruden ncc afgav endnu et selskab tilbud på det samlede areal. det andet sel-
skab afgav et bud på 48.555.000 kr. dette tilbud blev imidlertid fragået ved de efterfølgende
kontakter til dette selskab. efter det oplyste var dette tilbud uden forbehold. blandt de fem
tilbud, hvor der alene blev budt på en del af arealet, er der fremlagt et tilbud på delområde 1b
med en budsum på 4.910.000 kr. i dette tilbud er der angivet en række betingelser, herunder
en betingelse om kloakering:
       ”…
       at det i den til salgsmaterialet hørende ”bygherreinformation” punkt 14 anførte kloak-
       tilslutningsbidrag (2005 - kr. 36.685, - pr. boligenhed) indebærer at skævinge kom-
       mune etablerer samtlige kloakledninger i veje afsluttet med kloakstik og skelstikbrønd
       på hver enkelt parcel.”
af et notat af 23. november 2004 om afslutning af handlen vedrørende salg af arealerne ved
bombakken udarbejdet af kommunaldirektøren til brug for kommunalbestyrelsen fremgår
bl.a.:
       ”det følger af vejledning til bekendtgørelse nr. 472 af 20. juni 1991 om offentligt udbud
       ved salg af kommunens faste ejendomme (udbudsbekendtgørelsen), at kommunen altid
       er berettiget til at tage kontakt med en tilbudsgiver med henblik på en afklaring af ind-
       holdet af det afgivne købstilbud, herunder uddybning af vilkår, forbehold mv.
       efter modtagelsen af købstilbuddene har kommunens ejendomsmægler derfor også ret-
       tet henvendelse til bülow & nielsen med henblik på at opnå en afklaring af det afgivne
       bud.
       …
       med hensyn til de påførte 3 forbehold i købstilbuddet præciseres:
       • at forbeholdet vedrørende kloakering fastholdes (ved indbetaling af kloakbidrag på
           36.685 kr. fremføres stik frem til hver enkel matrikel, og at der ikke pålægges yderli-
           gere omkostninger i denne forbindelse)
           …
       når det gælder købstilbuddet på de 41.000.000 kr., som er udtryk for en forhøjelse på
       1.000.000 kr. fra det oprindelige tilbud på 40.000.000 kr., er det et spørgsmål om der
       bør ske et fornyet udbud. dette beror alene på en vurdering af om forhøjelse af tilbuddet
       er at betragte som betydeligt, jf. ovenstående.
       borgmesteren indstiller,
            • at skævinge kommune indgår aftale om salg af arealerne ved bombakken til
                bülow & nielsen,
                                                - 5 -
           •   idet der lægges til grund, at selskabet har afgivet det økonomisk mest attraktive
               tilbud,
           •   og at der hermed er mulighed for at sælge hele arealet på en gang.
       borgmesteren indstiller ligeledes,
           • at der indgås aftale således at der bliver tale om én samlet handel og at betalin-
               gen forfalder på en gang,
           • og at der lægges vægt på, at byggemodningen og projektet fremmes mest muligt.
           • samt at borgmesteren og kommunaldirektøren bemyndiges til i øvrigt at afslutte
               handlen bedst muligt.”
af et referat fra kommunalbestyrelsesmøde den 24. november 2004 fremgår bl.a., at kommu-
nalbestyrelsen tog det udleverede notat til efterretning og besluttede at følge borgmesterens
indstilling på alle punkter.
i det brev, som selskabets advokat den 5. januar 2005 sendte til bülow & nielsen, er det end-
videre anført bl.a.:
       ”10. grundejerforening:
       vær opmærksom på at grundejerforeningen også skal overtage kloakken inklusiv stik.
       …
       jeg vil på det kraftigste anbefale, at det snarest muligt afklares, hvem der skal foretage
       den interne byggemodning sammenholdt med kloakbidraget, jf. det ovenfor anførte.”
den mail af 21. april 2005 fra selskabets advokat til michael roed, som er citeret i landsret-
tens dom, blev besvaret ved en mail af 25. april 2005 fra michael roed til advokaten, hvori
det hedder:
       ”kære jan !
       for god ordens skyld får du lige et kort svar !
       kr. 36.685,- er excl. moms
       det er betaling for fremførsel af kloak til hver enkelt bolig. hvilket vil sige at kommu-
       nen fremfører stik til de enkelte matrikler/grunde. det er vel en meget fornuftig præcise-
       ring.
       jeg ringer til simon rasmussen herom.”
i en mail af 29. november 2005 fra forvaltningschef simon rasmussen til selskabets direktør
ole kongsbak er anført:
                                                - 6 -
       ”tak for dit notat.
       gengivelserne af parternes synspunkter mener jeg kunne nuanceres noget, men der bli-
       ver givet lejlighed til senere.
       vi er ikke enige i at der er indgået aftale om at
       ”bn fortsætter kloakeringsarbejderne for egen regning i etape 2 og 3 og at en eventuel
       godtgørelse må beregnes med udgangspunkt i de påløbne omkostninger såfremt afgø-
       relse af ovennævnte tvist giver mulighed herfor.”
       bn har på egne vegne og uden nogen form for inddragelse af kommunen udbudt, ind-
       gået aftale om, og iværksat kloakarbejder som privat byggemodning ganske i overens-
       stemmelse med skævinge kommunes opfattelse af aftalen. uanset dette hævder bn nu
       at arbejdet udføres for kommunen og at kommunen må afholde omkostningerne ved
       kloakeringen i udstykningsområdet.
       vi afviser at være forpligtet under nogen form af den aftale bn egenhændigt har ind-
       gået og evt. vil fortsætte med entreprenøren. bn må således selv afgøre hvorvidt arbej-
       det ønskes fortsat i eget regi.”
skønsmanden har den 17. august 2011 afgivet en supplerende erklæring. det fremgår heraf
bl.a., at det ville have været teknisk muligt at vælge en anden opdeling i forbindelse med
etableringen af spildevandsanlægget.
forklaringer
til brug for højesteret er der afgivet nye forklaringer.
simon rasmussen har supplerende forklaret, at han er uddannet jurist og har fungeret som
advokat i syv år. på tidspunktet for aftalens indgåelse var han forvaltningschef i kommunen,
og han sad i direktionen med kommunaldirektøren og en anden forvaltningschef. han har in-
gen byggeteknisk baggrund. skævinge kommune havde et indbyggertal på 5-6.000. der var
ca. 500 ansatte i kommunen. skævinge kommune brugte som udgangspunkt ikke ekstern ad-
vokatbistand i forbindelse med udbud og havde ikke tidligere ved almindelige udbud af råjord
henvendt sig til en advokat. det første forbehold i købsaftalen angav efter hans opfattelse,
hvilke principper ncc ville kloakere området efter: forsyningsledningen ville blive ført under
den offentlige eller private vej. ca. 1 meter inde på de enkelte matrikler ville der blive place-
ret en stikbrønd. skulle kloakeringen overgå til at være offentlig, ville man med stikbrønden
have en klar grænse for, hvor kommunens ansvar for forsyningsledningen ophørte, og grund-
ejerens ansvar begyndte. disse principper var efter hans opfattelse den bedste løsning i for-
                                                 - 7 -
hold til alternative kloakeringsmuligheder. et alternativ til en sådan løsning var billigere og
kunne bestå i, at der blev ført en ledning under privat jord og i stedet for stikledning til hver
ejendom, ville der blive ført ledninger ind til to ejendomme. fikspunktet mellem offentlig og
privat ansvar ville ved en sådan løsning være uklar. kommunalreformen var forestående, og
han havde kendskab til, at de mulige overtagende kommuner alene havde offentlige kloaker.
med de af ncc anførte kloakeringsprincipper ville en overtagelse af kloakforsyningen lettere
kunne gennemføres. han så ikke forbeholdet som et decideret kloakprojekt, men som et valg
af kloakeringsløsning – en angivelse af principper. han mener, at kommunen bindende kunne
fastlægge principperne om kloakering i købsaftalen.
han deltog ikke i økonomiudvalgets møder. han har ingen konkret erindring om kommunal-
bestyrelsesmøderne i august og november 2004. notatet af 23. november 2004 til kommunal-
bestyrelsen fra kommunaldirektøren er sandsynligvis udarbejdet af bjarke steen johansen.
det er en klar fejl, når det i notatet af 4. oktober 2004 er anført, at tilslutningsbidraget er
14.000 kr., såfremt kloakanlægget forblev et privat fællesanlæg. kloakforsyningen var en
selvstændig enhed i den kommunale økonomi. derfor giver det ingen mening at give rabat på
et tilslutningsbidrag. en rabat skulle gives i købesummen. kommunen opkrævede tilslut-
ningsbidrag inden for rammerne af normalvedtægten. han går ud fra, at der var foretaget be-
regninger vedrørende kommunens udgifter til fremførelse af forsyningsledningerne til entre-
prisegrænsen forud for udbuddet, men han har ingen konkret erindring om dette.
bjarke steen johansen har supplerende forklaret, at han vil antage, at salget af bombakken
var et af kommunens største jordsalg. han mener, han deltog i mødet i økonomiudvalget den
18. august 2004, da han var sekretær for udvalget. han erindrer ikke mødet konkret. han har
været ”inde over” notatet af 23. november 2004 til kommunalbestyrelsen, men det blev ud-
arbejdet af en sagsbehandler i simon rasmussens regi. ved mødet den 24. november 2004
var man optaget af, at landia gruppen, der havde afgivet det bedste bud, alligevel ikke havde
haft penge til at opfylde buddet. forbeholdene, som nævnt i notatet side 2, fyldte ikke meget
på mødet. de opfattede ikke forbeholdene som problematiske. han erindrer ikke drøftelserne
på mødet i økonomiudvalget den 20. december 2004. prisreduceringen blev givet, da der viste
sig at være et problem vedrørende arkæologien. bemyndigelsen, der blev givet på mødet den
24. november 2004, rummede en sådan prisreducering, da der var tale om et helt normalt for-
behold, der var kommunalbestyrelsen bekendt.
                                                - 8 -
ole roed jakobsen har forklaret, at han blev borgmester i skævinge kommune den 1. april
2004. kommunen havde sat gang i en eksplosiv vækst i forhold til kommunens indbyggertal,
og han var med i kommune- og byplanstrukturfastsættelsen. han deltog også i møder med
ejendomsmægleren, hvor det blev drøftet hvilke arealer, der skulle sælges, og til hvilken pris.
de praktiske forhold vedrørende projekterne deltog han ikke i. han deltog både i møderne i
økonomiudvalget og kommunalbestyrelsen. de drøftede på et overordnet, generelt plan, om
de selv skulle stå for byggemodningen af projekterne. de drøftede også, hvad projekterne
skulle udbydes til. markedet var godt, og de havde travlt med at få sat gang i salget. bom-
bakken var et areal, der var erhvervet af kommunen i 70´erne for en rimelig sum. det var der-
for ved dette areal alene de store tal, de talte om. han kan ikke huske, om der blev foretaget
provenuberegning for de enkelte projekter. han erindrer, at de på mødet i kommunalbesty-
relsen den 24. november 2004 talte om, at de havde modtaget et tilbud, der var rigtigt godt,
men som de måtte erkende var useriøst. de videre forhandlinger med bülow & nielsen blev
foretaget af kommunaldirektøren, der holdt ham orienteret.
højesterets begrundelse og resultat
af de grunde, der er anført af landsretten, og da det, der er fremkommet for højesteret, ikke
kan føre til et andet resultat, tiltræder højesteret, at der ikke er grundlag for at forstå forbe-
holdet i købsaftalen vedrørende kloakbidrag på den måde, som ncc construction danmark
a/s gør gældende, og at det derfor påhvilede ncc at betale byggemodningen af området,
herunder udførelsen af kloakanlægget, ligesom der ikke er grundlag for at anse dette anlæg
for offentligt.
tre dommere – lene pagter kristensen, jens peter christensen og kurt rasmussen – udtaler
herefter:
vi lægger lige som landsretten til grund, at angivelsen af et tilslutningsbidrag på 14.000 kr. i
notatet af 4. oktober 2004 beror på en skrivefejl. i det efterfølgende forløb lagde parterne til
grund, at tilslutningsbidraget skulle fastsættes på grundlag af standardtilslutningsbidraget på
36.685 kr., og det blev ikke af nogen af parterne gjort gældende, at tilslutningsbidraget skulle
være på 14.000 kr. beløbet på 36.685 kr. fremgik således udtrykkeligt af det forbehold ved-
rørende kloakbidraget, som selskabet tilføjede, da det afgav sit bud den 11. november 2004.
samme beløb på 36.685 kr. blev lagt til grund i forvaltningschef simon rasmussens henven-
delse til selskabets advokat, jf. dennes mail af 21. april 2005 til michael roed. i mailen gjorde
                                               - 9 -
advokaten selskabet opmærksom på, at kommunen havde rejst spørgsmål om, hvorvidt sel-
skabets forbehold skulle opfattes sådan, at de 36.685 kr. var for alle 108 matrikler under ét, og
om beløbet var med eller uden moms. advokaten gjorde i mailen endvidere selskabet op-
mærksom på, at der var et ”60 % nedslag på tilslutningsafgifterne ved nedsivning”. herefter
blev der ført drøftelser mellem parterne, der førte frem til den ændrede og endelige formule-
ring af selskabets forbehold i skødet, hvori det er anført, at der i kloakbidrag skal betales
”maksimalt kr. 36.685”, og at dette bidrag udgør prisen pr. bolig eksklusive moms.
på den anførte baggrund finder vi, at det må lægges til grund, at det mellem parterne er ved-
taget, at ncc skal betale et tilslutningsbidrag på 36.685 kr., der i overensstemmelse med
kloakvedtægtens bestemmelser reduceres med nedslaget på grund af nedsivning af tagvand på
egen grund. vi tiltræder derfor, at ncc er forpligtet til for hver af de 108 parceller at betale et
tilslutningsbidrag på 60 % af 36.685 kr. med tillæg af moms, dvs. 27.513,75 kr.
vi stemmer herefter for at stadfæste dommen.
dommerne per walsøe og jytte scharling udtaler:
som anført af landsretten var udbudsmaterialet vedhæftet en række bilag, som i henhold til
købsaftalens pkt. 16.4 indgik som en integreret del af aftalen.
blandt bilagene indgik bl.a. vedtægt for kloakbetaling for skævinge kommune, notat af 4.
oktober 2004 med overskriften ”kloakering af bombakken i skævinge” og forslag til takster
for forsyningsvirksomheder 2005.
kloakvedtægten indeholder i kapitel 3 a om tilslutningsbidrag bl.a. bestemmelser om, at til-
slutningsbidraget opkræves som et standardbidrag, der udgør 30.000 kr. eksklusive moms for
en boligenhed, at bidraget indexreguleres, at kommunalbestyrelsen i særlige tilfælde kan fast-
sætte tilslutningsbidraget lavere end standardtilslutningsbidraget, dog aldrig lavere end de
faktisk afholdte udgifter, og at tilslutningsbidraget for ejendomme, der ikke er tilsluttet for
tag- og overfladevand fastsættes til 60 % af standardtilslutningsbidraget.
i notatet af 4. oktober 2004 om kloakering af bombakken anføres, at køber betaler 60 % af
fuldt tilslutningsbidrag pr. boligenhed i henhold til kloakforsyningens betalingsvedtægt. det
                                               - 10 -
anføres endvidere, at der pågår overvejelser om at overtage kloakanlægget som offentligt, og
det anføres, at såfremt kloakanlægget desuagtet forbliver privat, er tilslutningsbidraget fastsat
til 14.000 kr. pr. boligenhed. denne angivelse må efter vores opfattelse efter sit indhold for-
stås som en myndighedsafgørelse, der fastsætter bidraget til 14.000 kr., når kloakanlægget –
som det skete – blev privat og ikke offentligt.
kommunen har ikke kunnet redegøre for baggrunden for fastsættelsen af bidragets størrelse,
og kommunen har ikke indkaldt ingeniør anders koustrup sørensen, der har medunderskre-
vet notatet, til som vidne at afgive forklaring herom. dette må efter vores opfattelse komme
kommunen til skade, og vi finder herefter, at kommunen har været bundet af oplysningen i
udbudsmaterialet om, at tilslutningsbidraget var fastsat til 14.000 kr. det bemærkes herved,
at vedtægten for kloakbetaling indeholder hjemmel til i særlige tilfælde at fastsætte tilslut-
ningsbidraget lavere end standardbidraget. på baggrund af det anførte finder vi, at ncc ikke
har mistet sin ret til at gøre et bidrag på 14.000 kr. gældende som følge af, at nccs forbehold
vedrørende kloakbidraget anførte beløbet på 36.685 kr., og det betingede skødes § 4 bestemte,
at kloakbidraget maksimalt udgør 36.685 kr. vi stemmer derfor for at tage nccs mere ter-
tiære påstand til følge med et beløb på 55.830,75 kr.
afgørelsen træffes efter stemmeflertallet.
herefter stadfæstes dommen. hillerød kommune frifindes som følge heraf for de påstande,
som ncc har nedlagt, ligesom den selvstændige betalingspåstand nedlagt af hillerød kom-
mune tages til følge.
                                       thi kendes for ret:
landsrettens dom stadfæstes.
i sagsomkostninger for højesteret skal ncc construction danmark a/s betale 250.000 kr. til
hillerød kommune.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbene forrentes efter rentelovens § 8 a.